cyanic-selkie/wikianc huggingface dataset:
Call Her Madam
Ëm wat geet et am Film?
D'Perle Mesta war war Ministre plénipotentiaire zu Lëtzebuerg vun 1949 bis 1953 a gouf vum Harry Truman nominéiert. An den USA war si an éischter Linn bekannt als Hostess with the mostes, dat heescht als Organisatrice vu Partien a Receptiounen. Déi déck Déiere vun der demokratescher Partei ware reegelméisseg Gäscht bei hir. Hir finanziell Ënnerstëtzung fir den Harry Truman bei de Wale vun 1948 huet dozou gefouert, datt deen hir als Merci d'Plaz zu Lëtzebuerg offréiert huet. Den amerikanesche Komponist Irving Berlin huet 1950 d'Musek fir ee Musical iwwer d'Perle Mesta zu Lëtzebuerg geschriwwen: Call Me Madam. Aus dem 'Grand Duchy of Luxembourg' gouf awer de 'Grand Duchy of Lichtenbourg', fir all diplomateschen Incident z'evitéieren. 1953 ass de Broadway-Musical vun Hollywood verfilmt ginn, mat an den Haaptrollen d'Ethel Merman, den Donald O'Connor an den George Sanders. De Realisateur war de Walter Lang.
Filmproduktioun
Samsa Film krut 1994 fir d'Entwécklung vum Documentaire e Subside vum Lëtzebuerger Filmfong an Héicht vun enger Millioun Lëtzebuerger Frang. 1996 ass dunn nach eng weider finanziell Ënnerstëtzung fir d'Produktioun vun enger Millioun Frang dobäikomm.
Wat sot d'Press?
Rosch Krieps am Forum: "Wie Waringos Steichen-Film ist auch Paul Leschs Mesta-Filmbiographie ein sowohl künstlerisch wie geschichtlich und in seiner rein menschlichen Darstellung glücklich gelungenes Meisterwerk."
Arrondissementer am Departement Loire-Atlantique
D'Departement Loire-Atlantique besteet aus véier Arrondissementer mat follgenden Haaptuertschaften: Ancenis, Châteaubriant, Nantes a Saint-Nazaire.
Déi véier Arrondissementer sinn:
Musée des transports en commun (Léck)
De Musée des Transport en commun vum Pays de Liège ass e belsche Musée am Quartier Vennes-Fétinne zu Léck. En ass op N° 9 an der rue Richard Heintz am fréieren Depot vun der S.T.I.L. och nach Natalis genannt.
Am Laf vun der Zäit hate verschidde Gesellschafte vun Amateure vun alen Trammen, Autobussen an Trolleybussen, déi Vehikelen, sou séier wéi se desaffektéiert goufen, gesammelt. Bis 1985 stounge s'awer op ville verschiddene Plazen.
Du koum d'Iddi op fir all déi Transportmëttelen op enger Plaz zesummen ze hunn, an de fréieren Tramsschapp vu Léck war ideal dofir.
De Musée deen dunn de 25. Abrëll 1985 opgoung, huet haut eng Fläch vun 3.500 m2, an et kann ee Gefierer aus der Period vun 1875 bis 1963 do gesinn. Dozou gehéieren Autobussen, Trolleyen, Déngschtgefierer, an Tramskutschen déi vu Päerd gezu goufen.
Se sinn all gutt restauréiert, an an den Originalfaarwe vun de Gesellschafte fir déi se gelaf sinn ugestrach.
Am Musée ginn och all Joer Manifestatiounen am Zesummenhank mat dem ëffentlechen Transport ofgehalen.
Canton d'Asnières-sur-Seine-Sud
De Canton d'Asnières-sur-Seine-Sud ass eng fréier franséisch administrativ Andeelung am Arrondissement Nanterre, am Departement Hauts-de-Seine an der Regioun Île-de-France.
Hat Hor
Den Hat Hor ass an alegyptesche Kinnek aus der predynastescher Zäit (0.Dynastie).
Seng Existenz ass duerch e Gefääss, dat zu Tura fonnt gouf, beluecht.
McDonnell Douglas
Geschicht
McDonnell Douglas gouf 1967 mat der Fusioun vun de Fligerhiersteller Douglas Aircraft Company, dee finanziell Schwieregkeeten hat, an McDonnell Aircraft Corporation, gegrënnt. Si hunn domat nieft Boeing, North American an Lockheed zu deenen 4 gréisste Fligerhiersteller an den USA gezielt. Zesummen hu si weiderhin souwuel Zivil- wéi och Militärfligere gebaut. Ënner der Uelegkris vun de 70er Joren hunn och Fligerhiersteller misse leiden. McDonnell Douglas huet probéiert ze diversifizéiere fir sech kennen iwwer Waasser ze halen an huet d'Helikopterfirma Hughes Helicopters iwwerholl. Den 10. Februar 1993 hu si hiren 10.000 Fliger gebaut. Nodeem Boeing 1996 d'Firma North American Aviation iwwerholl huet, gouf 1997 dunn och McDonnell Douglas iwwerholl.
Lied der Deutschen
Déi drëtt Strof vum Das Lied der Deutschen (oder Deutschlandlied - "Däitschlandlidd") ass déi aktuell Nationalhymn vun Däitschland.
Den Text vum Lidd gouf vum August Heinrich Hoffmann von Fallersleben de 26. August 1841 op der Insel Helgoland gedicht, déi deemools brittesch war. D'Melodie kënnt vum Joseph Haydn, dee se 1797 op den Text Gott erhalte Franz, den Kaiser, unsern guten Kaiser Franz! vum Lorenz Leopold Haschka komponéiert huet. Et huet awer bis zu der Weimarer Republik gedauert, bis datt den 11. August 1922 d'Däitschlandlidd Nationalhymn ginn ass.
Zanter et d'Bundesrepublik gëtt, däerf just nëmme méi déi drëtt Stroph gesonge ginn.
Integralen Text
2. Deutsche Frauen, deutsche Treue, Deutscher Wein und deutscher Sang Sollen in der Welt behalten Ihren alten schönen Klang, Uns zu edler Tat begeistern Unser ganzes Leben lang. Deutscher Wein und deutscher Sang!:|
3.  Einigkeit und Recht und Freiheit Für das deutsche Vaterland! Danach lasst uns alle streben Brüderlich mit Herz und Hand! Einigkeit und Recht und Freiheit Sind des Glückes Unterpfand; Blüh’ im Glanze dieses Glückes, Blühe, deutsches Vaterland!:|
Ludwig - Requiem für einen jungfräulichen König
Ludwig - Requiem für einen jungfräulichen König ass en däitsche Film vum Hans-Jürgen Syberberg aus dem Joer 1972.
Ëm wat geet et am Film?
De Film erzielt d'Liewe vum Ludwig II. vu Bayern.
Iwwer de Film
A Bünendekoren a mat engem Budget vun nëmmen 300.000 Däitsch Mark huet de Syberberg säi Film iwwer de Ludwig gedréint. Et ass eng Aart Collage iwwer dem Ludwig säi Liewen.
Canton d'Ardentes
De Canton d'Ardentes ass eng franséisch administrativ Andeelung am Arrondissement Châteauroux, am Departement Indre an der Regioun Centre.
Patrik Sinkewitz
De Patrik Sinkewitz gebuer den 20. Oktober 1980 zu Fulda, ass en däitsche professionelle Vëlossportler.
De Patrik Sinkewitz huet seng Profiscarrière 2001 bei der italieenescher Ekipp Mapei-Quickstep ugefaangen. Wéi 2003 déi Ekipp opgeléist gouf huet hie mat den anere Coureure bei de belsche Successeur Quickstep-Davitamon gewiesselt. Zanter 2006 fiert hien am T-Mobile Team, wou hien e Kontrakt fir dräi Joer krut.
Ludwig II.: Glanz und Ende eines Königs
Ëm wat geet et am Film
De Film erzielt d'Liewe vum Ludwig II. vu Bayern.
Iwwer de Film
D'Fotografie vum Douglas Slocombe ass geleckt. D'Musek aus dem Film déi haaptsächlech vum Richard Wagner ass, gëtt vum Herbert von Karajan dirigéiert.
Schwaarze Prënz
Den Edward vu Woodstock, Prënz vu Wales, bekannt als de Schwaarze Prënz, gebuer de 15. Juni 1330 a gestuerwen den 8. Juni 1376, war deen eelste Jong vum Kinnek Edward III. vun England an der Philippa vun Hainaut.
Mat 16 Joer war hie mat dobäi an der Schluecht vu Crécy bei där de Jang de Blannen säi Liewe gelooss huet.
Fraiture (Tinlot)
Fraiture ass eng Sektioun an der belscher Gemeng Tinlot. Bis zur belscher Gemengereform vun 1977 war Fraiture zesumme mat der Uertschaft Houchenée eng eegestänneg Gemeng.
Déi éischt Schrëftstécker vu Fraiture gëtt et zanter 965. D'Härschaft vu Fraiture huet déi Zäit zum fräien Haff vu Léck gehéiert, a war duerno am Besëtz vun den Häre vun Houffalize, Mérode, Brialmont, Soumagne an Hayme de Bomal.
Haut ass Fraiture haaptsächlech bekannt wéinst sengem Centre neurologique, deen an der Plakkesclerose spezialiséiert ass, an un deen e Centre d'Hippothérapie ugeschloss ass.
Kierch Iermsdref
D'Kierch zu Iermsdref ass eng kathoulesch Kierch déi zur Par Mëllerdall Saint-Michel, zum Dekanat Zentrum an zu der Gemeng Ärenzdall gehéiert.
D'Kierch huet als Patrozinium d'Verherrlechung vum hellege Kräiz.
Den Héichaltor
Den Haaptaltor ass aus Steen, wat ganz aussergewéinlech ass. Munneches weist drophin, datt dem Héichaltor aus de Joer 1592 seng Originnen op den Atelier vum Sculpteur Hans Rupprecht Hoffmann weisen. Eng Signatur "AD" um ënneschten Deel vum Kräiz kënnen d'Initiale sinn vum A. Durner, engem Sculpteur, deen ëm 1600 zu Lëtzebuerg geschafft huet.
D'Uergel
Um Duxall steet eng Uergel vun der Uergelmanufaktur Georg Westenfelder mat 624 Päifen. Se gouf den 21. Oktober 2001 ageweit.
Well den Duxall net déif genuch ass, war et net einfach eng Uergel fir déi Kierch ze plangen. Virgesi war en Instrument mat engem Manual. A Gespréicher tëscht dem Georg Westenfelder, den Iermsdrëffer Uergelfrënn an hirem Beroder, dem Carlo Hommel gouf sech dunn op e System mat Wiesselschläif gëeenegt, deen et erlaabt, mat Hëllef vun zwou Klaviaturen an e puer technesche Konschtgrëffer, all eenzele Regëster op deem engen oder deem anere Manual ze spillen. Sou gouf d'Uergel an d'Gelänner vum Duxall agebaut, an de Spilldësch ass an d'Instrument integréiert. De Miwwel ass aus massivem Eechenholz, dat just gewichst ass.
Luis Mariano
Luis Mariano, mat sengem richtegen Numm Mariano Eusebio González y García, gebuer den 13. August 1914 zu Irun am Spuenesche Baskeland, a gestuerwen de 14. Juli 1970 zu Paräis, war e baskesch-spueneschen Tenor, deen 1945 duerch d'Operette La belle de Cadix, vum Francis Lopez an och duerch Le Chanteur de Mexico berüümt ginn ass. Dat huet him de Bäinumm, Operetteprënz abruecht.
Regionalmusée vun den Zwangsrekrutéierten
De Regionalmusée vun den Zwangsrekrutéierten ass um Rez-de-chaussée op der Nummer 57 vun der Stadhausplaz zu Diddeleng.
En ass nieft dem Deportatiounsmemorial, dem Mémorial de la déportation am fréiere Gebai vun der Hollerecher Gare, déi eenzeg Ausstellung zu Lëtzebuerg, déi sech op d'Thema vun den Zwangsrekrutéierte spezialiséiert huet.
Hans Albert Einstein
Den Hans Albert Einstein, gebuer de 14. Mee 1904 zu Bern an der Schwäiz a gestuerwen de 26. Juli 1973 zu Woods Hole am Massachusetts an de USA, war e gebiertege Schwäizer Ingenieur.
Regionalmusée vun den Zwangsrekrutéierten
De Musée, deen aussergewéinlech gutt ausstafféiert ass mat all méiglechen Dokumenter a Fotosmaterial, gëtt gefouert vum Jos Benoit.
Ëffnungszäiten
Den Ausstellungsraum ass méindes, dënschdes, donneschdes a freides vun hallwer néng bis e Véirel op eelef op. Den Entrée ass fräi.
Hans Albert Einstein
Den Hans Albert war den éischte Jong vum Albert Einstein a senger Fra Mileva Maric. Säi Papp huet déi Zäit zu Bern um Patentbüro geschafft a sech nieft senger Aarbecht u senge physikaleschen Theorië vill mat dem klengen Hans Albert ofginn. 1910 koum e Bridderchen zu Zürich op d'Welt, dat war de klengen Eduard, deen de Spëtznumm Tete krut.
1910 ass d'Famill op Berlin geplënnert, wou et der Mamm awer net gefall huet. Well hiert Bestietnes scho virdrun net méi an der Rei war, ass d'Mamm mat deenen zwee Kanner zeréck op Zürich gaangen. Den Hans Albert huet staark ënner der Trennung gelidden. 1919 si seng Eltere gescheet ginn.
Den Hans Albert war e ganz gudde Schüler. No der Première huet hien ugefaangen op der Eidgenösssecher Technescher Héichschoul (ETH) zu Zürich Technik ze studéieren. 1926 war hie Bauingenieur an hien huet duerno e puer Joer zu Dortmund am Stolbau geschafft.
Nodeem den Hans Albert sech 1927 mat der Frieda Knecht bestuet hat, ass d'Relatioun mat sengem Papp, déi sech ofgekillt hat, erëm besser ginn. Den Hans Albert an d'Frieda haten dräi Kanner mateneen, de Bernhard Caesar (*1930), zwee Joer drop de Klaus Martin, dee mat sechs Joer un Diphterie gestuerwen ass. Hiert drëtt Kand war d'Adoptivmeedchen Evelyn (*1941), dat 1958 gestuerwen ass. Ee Joer drop bestuet den Hans Albert sech mat enger Doktesch, der Elisabeth Roboz, mat där hie keng Kanner hat.
1930 ass säi Brudder Eduard u Schizophrenie erkrankt an huet misse psychiatresch am Burghölzli zu Zürich internéiert ginn, wou hien 1965 gestuerwen ass.
1947 plënnert den Hans Albert mat senger Famill op Berkeley, wou hie bis 1971 als Professer fir Hydraulik Course gëtt.
Seng Mamm stierft 1948 zu Zürich a säi Papp 1955 zu Princeton (USA).
Scy-Chazelles
Scy-Chazelles ass eng franséisch Gemeng am Departement Moselle an der Regioun Grand Est.
D'Uertschaft läit um lénksen Uwänner vun der Musel um Südwesthank vum Mont Saint-Quentin.
Scy a Chazelles ware laang zwee verschidden Dierfer, bis se 1809 zesummegeschloss goufen. Op den Häng vum Mont Saint-Quentin ware fréier Wéngerten an deenen an der Hallschent vum 16. Joerhonnert de Roy des Vins produzéiert gouf.
An der Uertschaft gëtt et 13 reliéis Plazen, Kierchen, Kapellen, Kräizer a Gebietsplazen, vun deenen awer déi bekanntst déi befestegt Kierch ass, an där de Robert Schuman begruewen ass.
D'Parkierch ass d'Kierch Saint-Rémi aus dem 6. Joerhonnert, op der Esplanade vis-à-vis vun der Märei.
Canton de Givry-en-Argonne
De Canton de Givry-en-Argonne ass eng fréier franséisch administrativ Andeelung am Arrondissement Sainte-Menehould, an der Marne an der Regioun Grand Est.
Den Haaptuert ass Givry-en-Argonne.
Désirée Nosbusch
D'Désirée Nosbusch, gebuer de 14. Januar 1965 zu Esch-Uelzecht, ass eng lëtzebuergesch Schauspillerin, Televisiounspresentatrice, Filmregisseurin a -Produzentin.
Hir Karriär
D'Désirée Nosbusch huet hir Karriär mat nëmmen 12 Joer beim däitschsproochege Radiosprogramm vun RTL ugefaangen. Do huet se Kannersendunge co-moderéiert, mä geschwë krut se eng eege Sendung (Hits von der Schulbank). Op der däitscher Televisioun huet se zesumme mam Anke Engelke eng Kannersendung an der ARD moderéiert, an am ZDF krut se geschwënn hir eegen Emissioun (Musicbox, Hits mit Désirée).
Kuerz drop goung d'Désirée Nosbusch op New York an eng Schauspillschoul. 1984 koum si hannescht op Lëtzebuerg, fir do 1984 den 29. Grand Prix Eurovision de la Chanson ze moderéieren.
An de Joren duerno pendelt se tëscht Europa an Amerika hin an hier. Se spillt reegelméisseg a Filmer (Kino an Televisioun) mat (dorënner e puer vum Andy Bausch) a moderéiert, virun allem op der däitscher Tëlee, Galaen a Variétésendungen. Fir d'éischt op der Theaterbün war se 2006 bei de Ruhrfestspiller zu Recklinghausen, wou se d'Katherina am William Shakespeare sengem Kaméidistéck Der Widerspenstigen Zähmung ënner der Intendanz vum Frank Hoffmann gespillt huet.
2001, no enger Ausbildung vun e puer Joer als Regisseurin, huet si hiren éischte Kuerzfilm (Ice Cream Sundae), mat der Tippi Hedren an der Haaptroll, gedréint.
2011 huet se zesumme mat der Alexandra Hoesdorff-Rosen (deal Productions S.A.) d'Produktioun vun der Sitcom Weemseesdet a 24 Deeler fir RTL Télé Lëtzebuerg iwwerholl. Si huet selwer och eng Nieweroll, d'Francine Konsbrück, an där Serie gespillt. 2014 koum hiren Documentaire iwwer de Fernand Fox, Succès Fox, an de Kino.
Am Abrëll 2017 huet se beim däitsche Fernseesender VOX d'Moderatioun vun der Talkshow "The Story of my Life" iwwerholl, woubäi jeeweils eng prominent Koppel domat konfrontéiert gëtt, wéi se am héijen Alter géifen ausgesinn a wou dann iwwer d'Algi geschwat gëtt.
2018 krut hir Schauspillkarriär mat der Tëleesserie Bad Banks neien Opdriff, woufir si fir hir Roll mat engem Grimme-Präis (Kategorie Darstellung) ausgezeechent gouf.
D'Désirée Nosbusch war vun 1991 bis 2002 mam éisträichesche Filmkomponist Harald Kloser bestuet, mat deem se zwee Kanner (Luka Teresa-Gerda an Noah Lennon) huet. Vun 2005 bis 2013 war si mam däitsch-tierkesche Schauspiller Mehmet Kurtuluş zesummen. D'Koppel huet sech 2013 getrennt. Zanter 2018 ass si mam däitsche Kameramann Tom Bierbaumer bestuet.
Si huet zu Berlin an zu Los Angeles gelieft, wunnt mëttlerweil awer nees zu Lëtzebuerg.
Deifebaach
D'Deifebaach ass eng kleng lëtzebuergesch Baach an der Ärenzdallgemeng.
Si huet hir Quellen am Bësch Seitert am Weste vun Iermsdref, op enger Héicht vun 320 Meter, just nieft der N14. Hire Laf ass op der ganzer Längt no Osten orientéiert, an no ronn 2.200 Meter leeft se op enger Héicht vun 247 Meter tëscht de Floueren Scheedel a Strachen an d'Wäiss Iernz.
Iri (Hor)
Den Iri (Hor) ass an alegyptesche Kinnek aus der predinastescher Zäit (0.Dynastie). De Jürgen von Beckerath liest den Numm vum Kinnek "Hor Ra", Bartha "Hor Ru" (Léiw).
Dem Kinnek säi Graf ass vum Flinders Petrie zu Abydos um fréiere Kierfecht Umm el-Qaab lokaliséiert ginn (Graf Nr B1/2).
Maagbitter Buff
De Maagbitter Buff kuerz Buff oder och nach Iechternacher Buff ass eng Modrëpp, déi zu Housen vun der Firma Pitz-Schweitzer op Basis vun engem Rezept vum Dokter Herman Boerhaave (1668-1738) fabrizéiert gëtt.
Indium
Indium (Symbol In) ass e cheemescht Element mat der Uerdnungszuel 49 am Periodesystem vun den Elementer. Seng relativ Atommass ass 114,818.
Maagbitter Buff
De Buff gouf zanter 1876 zu Iechternach vum Friedrich-Wilhelm-Ludwig Buff, engem pensionéierte lëtzebuergeschen Offizéier vun hollännescher Ofstamung hiergestallt. 1887 koum d'Firma an de Besëtz vum Branntewäinshändler Paul Ossyra.
De 14. Mäerz 1900 huet den Ossyra d'Etikett fir de Buff patentéiere gelooss an den 23. Mee 1935 gouf d'Patent ënner der Nr. 7707 erneiert.
An den 30er Jore koum d'Patent an de Besëtz vum der Firma Pitz-Schweitzer déi elo de Buff an der véierter Generatioun produzéiert.
De Buff krut e puer Präisser souwuel am Land wéi am Ausland: 1878 en Éierendiplom zu Paräis, 1891 een zu Lëtzebuerg, a verschidde Goldmedailen, wéi 1890 zu Köln, 1891 zu Lëtzebuerg, Spa a London, an 1892 zu Nice. Op der Internationaler Ausstellung zu Paräis vun 1900 krut de Produit vum Louis Buff eng Bronzemedail.
Timor-Leste
D'Demokratesch Republik Timor-Leste, och als Osttimor bezeechent, ass en Inselstaat a Südostasien. E läit op der Insel Timor, vun där de westlechen Deel zu Indonesien gehéiert. Am Inselstaat wunne méi wéi 1 Millioun Leit. D'Haaptstad vun Osttimor ass Dili.
Le Ban-Saint-Martin
Le Ban-Saint-Martin ass eng franséisch Gemeng am Departement Moselle an der Regioun Grand Est.
D'Uertschaft läit westlech vu Metz, um lénksen Uwänner vun der Musel, an um Osthank vum Mont Saint-Quentin, op enger Héicht vun 165 bis 325 Meter.
Absolutismus
Mam Begrëff Absolutismus (Absolut Monarchie) bezeechent een eng fréineizäitlech Herrschaftsform, déi - no traditioneller Opfaassung - vun der Regierung vun engem Herrscher, deen aus eegener Muechtvollkommenheet ouni politesch Matwierkung vun de Generalstänn gehandelt huet, bestëmmt war.
Ausserdeem gëtt de Begrëff Absolutismus oder absolut Monarchie fir d'Epoch vun der europäescher Geschicht benotzt, déi vun dëser Regierungsform markéiert war - vun de Reliounskricher am 16. a 17. Joerhonnert an de Revolutioune vum spéiden 18. Joerhonnert.
Säin Héichpunkt huet den Absolutismus a Frankräich am 17. Joerhonnert ënner dem Louis XIV. erreecht. Et gouf awer scho virdrun, ënner de Kinneke François I. (1515-1547) an Henri II. (1547-1559) Tendenze fir d'Staatsgeschäfter ze zentraliséieren, an an hiren Hänn ze konzentréieren, mä duerch d'Reliounskricher goufen dës Iddien net weiderentwéckelt. Eréischt mam Henri IV. konnten d'franséisch Monarche wierklech ufänken, d'absolutistesch Iddien auszebauen, an ze verwierklechen. E wichtege Facteur war de Richelieu, deen d'Muecht vum Kinnek (deemools de Louis XIII.) weider ausgebaut huet, an den Adel ënnerwerfe konnt. Nodeem et wärend der Fronde zu engem leschten Opstand géint déi kinneklech Politik komm war, konnt de Louis XIV. vu Frankräich d'absolut Monarchie a Frankräich definitiv etabléieren, a war domat och e Virbild fir aner europäesch Kinnekshaiser.
Den Charles I. vun England hat manner Geschéck bewisen, woubäi een och muss am Kapp behalen, datt England eng gréisser parlamentaresch Traditioun opweises hat, wéi Frankräich. Seng Versich iwwer d'brittesch Inselen als absolutistesche Kinnek ze regéieren hunn zu sengem Doud an der Englescher Revolutioun gefouert.
Aner europäesch Monarchen, déi an absolutistescher Manéier iwwer hir Lännereie regéiert hu waren de Carlos III. vu Spuenien an de Friedrich II. vu Preisen. Beim Friedrich II. muss een allerdéngs nuancéieren, datt hie keng absolut Monarchie am klassesche Sënn opgebaut huet, mä als opgekläerten Despot an d'Geschicht agaangen ass. De Friedrich II. huet sech als éischten Dénger vum Staat gesinn.
Metaphysik
Aféierend Beispill
Dacks ass et schwiereg iwwerhaapt ze verstoen ëm wat et an der Metaphysik geet. Follgend einfacht Beispill soll hellefen där Saach méi no ze kommen.
An engem Raum steet en Dësch an um Dësch läit en décken, säftege, gréngen Apel. Iwwer den Apel kann een eng ganz Rei metaphysesch Froe stellen.
De Begrëff „Sinn“
Fir e metaphysesche System ass d'Aart a Weis wei een d'Sinn opfaasst vu grousser Wichtegkeet. Traditionell gëtt et 2 verschidden Usätz:
Univokt Verständness vum Sinn
„Sinn“ ass hei déi aller-allgemengst Charakteristik vu Saachen (genannt „dat wat ass“ oder „Entitéiten“). Et ass dat, wat allem wat ass nom Eweghuele vu sengen individuellen Eegenschaften ëmmer nach gemeinsam ass: datt et ass.
Dëse Begrëff vum Sinn féiert zu enger sougenannter „Wiesensmetaphysik“. De Géigepart vum Sinn ass hei d'„Wiesen". D'Sinn erlaabt dem Wiesen d'Existenz.
Analogt Verständness vum Sinn
Hei ass „Sinn“ dat wat allem zoukënnt, mä op verschidde Manéieren (Analogia entis). D'Sinn ass dat, wouran all d'Saache engersäits d'selwecht sinn awer woura se sech anerersäits och ënnerscheeden.
Dëse Begrëff vum Sinn féiert zu enger sougenannter „Metaphysik vum Sinn“. De Géigepart vum Sinn ass hei d'„Näischt" well näischt baussent dem Sinn stoe kann.
Jürgen von Beckerath
De Jürgen von Beckerath gebuer den 19. Februar 1920 a gestuerwen de 26. Juni 2016, war en däitschen Egyptolog.
Metaphysik
Kritik a Géigekritik
Zu allen Zäiten, besonnesch awer zanter der Opklärung gëtt d'Metaphysik kritiséiert well se sech mat net-erfuerschbare Saachen auserneesetze géif an dofir als sënnlos kéint betruecht ginn. Sou sot z. B. der Rudolph Caranp „Metaphysiker si Museker ouni musikalescht Kënnen."
Jürgen von Beckerath
De Beckerath huet sech besonnesch duerch seng Bicher "Chronologie des pharaonischen Ägypten" (Münchner Ägyptologische Studien, Band 46) an "Handbuch der ägyptischen Königsnamen" (Münchner Ägyptologische Studien, Band 49), déi haut zu de Standardwierker vun der Egyptologie gehéieren, en Numm gemaach.
Metaphysik
Kritik a Géigekritik
Dës Kritik iwwersäit awer datt een dee Metaphysik ofleent u sech just en anere metaphysesche System (mat engem aneren Ausgangspunkt) opstellt. Dëst kënnt z. B. am Theodor W. Adorno senger Aussoo „Datt keng Metaphysik méiglech ass, gëtt zur leschter“ zum Ausdrock.
Bo Diddley
Den Ellas Otha Bates McDaniel, bekannt ënner dem Numm Bo Diddley, gebuer den 30. Dezember 1928 zu McComb am Mississippi, a gestuerwen den 2. Juni 2008 zu Archer a Florida, war en US-amerikanesche Rock 'n' Roll-Sänger, Komponist a Gittarist. Hien huet eng wichteg Roll gespillt an der Iwwergankszäit tëscht dem Blues an dem Rock.
Hie war och bekannt wéinst senge véiereckege Gittaren.
Lëscht vu Croisièresschëffer
Kuckt och: Lëscht vu Reedereie mat Croisièresschëffer
Schëffer fir bannen am Land si mat B markéiert
Fausti
De Faustino Cima, besser bekannt als Fausti, gebuer de 24. Juli 1940 an der Stad Lëtzebuerg, a gestuerwen den 20. Februar 2021, war e lëtzebuergesche Museker an Entertainer.
Liewen a Carrière
De "Fausti" huet schonn als Kand Solfège, Gei a Klarinett geléiert, am Alter vun 12 Joer koum nach d'Harmonika, Gittar a Batterie mat dobäi. Scho mat 15 Joer gouf e Beruffsmuseker an en ass mat dem Tango-Spezialist Rico Tuxillo zu Lugano opgetrueden.
Vun do u gouf hie vun den deemolege populären Orchestercheffe wéi dem Jempi Faust an dem Jean Roderes als Sänger oder Batteur engagéiert. Zäitweileg war hie bei de Luxembourg Singers derbäi.
Du koumen 12 onroueg Joren. Den Allround-Artist Fausti ass "getourt". An der Schwäiz, Belsch, an Däitschland, Holland an zu Lëtzebuerg, dovu véier Joer mat enger eegener Band.
Wéi den Udo Jürgens 1966 beim Grand Prix Eurovision de la Chanson mat Merci Chérie déi éischt Plaz gemaach huet, huet de Fausti am grousse Begleetorchester op der Batterie ramouert.
An Däitschland hat de Fausti 1969 säin éischte Succès: seng däitschsproocheg Parodie vum Chris Andrews sengem Hit Pretty Belinda huet sech ronn 55.000 Mol verkaaft.
Dat war seng éischt Plack. 1973 huet en eng weider däitschsproocheg Single erausbruecht, bei där d'B-Säit Ich bin 'ne kleine Maus bal méi Succès hat wéi d'A-Säit, eng Parodie op den Hot Butter hiert Stéck Popcorn.
Seng éischt Plack op Lëtzebuergesch koum eréischt 1983 eraus, et war Fuesparty mam Fausti. Domat war och fir dem Jang Linster seng Plackeproduktioun eng Erfollegstory agelaut ginn.
Am Februar 2012 huet hien op d'Initiativ vun Eldoradio mat der Joëlle Gelhausen vun Angel at My Table, dem Ben Thommes vun Inborn, dem Pit Romersa vun Eternal Tango an dem Jeff Poggi an dem René Macri vun De Läb d'Grupp Kowadiz forméiert. Hiert d'Lidd Wou gees de? huet et bis op déi éischt Plaz an den iTunes Charts Lëtzebuerg bruecht.
Am Januar 2014 koum säin neien Album Raschte kanns de dono eraus.
De Fausti gouf de 25. Februar 2021 zu Biissen am Geich-Bëschkierfecht ënnert dem Bam N° 5 bei senger Fra a Frënn bäigesat.
Hubert Joseph Collart
Den Hubert Joseph Collart, gebuer den 18. November 1773, a gestuerwen den 8. Oktober 1822, war Proprietär a Schmelzhär zu Fëschbech. Hien hat d'Fëschbecher Schmelz an d'Fëschbecher Schlass vu sengem Papp dem Charles Joseph Collart geierft. Den Hubert Collart huet d'Fëschbecher Schmelz ausgebaut an 1813 en neien Héichuewe baue gelooss. Hie war och politesch aktiv, sou z. B. als Buergermeeschter vu Fëschbech.
Hien huet de 24. Juli 1790 d'Gisberta Maria Rosalia Baronesse vu Blochhausen vum Bitburger Schlass bestuet. Den 13. August 1801 ass hiert eenzegt Kand, de Charles Joseph Collart zu Dummeldeng um Schlass op d'Welt komm.
Canton d'Aramits
De Canton d'Aramits ass eng fréier franséisch administrativ Andeelung am Arrondissement Oloron-Sainte-Marie, am Departement Pyrénées-Atlantiques an der Regioun Nei-Aquitaine.
329 v. Chr.
5. Joerhonnert v. Chr. | 4. Joerhonnert v. Chr. | 3. Joerhonnert v. Chr. 334 v. Chr. | 333 v. Chr. | 332 v. Chr. | 331 v. Chr. | 330 v. Chr. | 329 v. Chr. | 328 v. Chr. | 327 v. Chr. | 326 v. Chr. | 325 v. Chr. | 324 v. Chr.
Dës Säit befaasst sech mam Joer 329 v. Chr.
Crunch the Band
Crunch the Band ass eng lëtzebuergesch Country-Rock-Band, déi 1992 gegrënnt gouf.
Bandgeschicht
De Ferd Pavant (akustesch Gittar a Gesank) huet Crunch the Band Enn 1992 mat dräi Kolleegen, dem Jos Pletschet, dem Phonny Philippe an dem Roland Migeotte gegrënnt. Bis 1995 huet Crunch an där Formatioun gespillt.
Vun 1996 bis 2010 hat Crunch the Band verschidde Bandmemberen. D'Museker koumen all aus verschiddene Beräicher, wéi Rock, Jazz, Blues & Fusion. Dat Ganzt zesummegemixt huet dem Ferd Pavant no de "Crunch Sound" erginn. Hie wollt mat de Klischeeën iwwer d'Countrymusek opraumen an "e Genre vun New Country mat Jazz, Blues, Rock & Folk Afless" maachen, deen "an der haiteger US Amerikanesch Fachpress als Country Fusion bezeechent gëtt".
No enger forceierter Paus, koum Crunch The Band 2016 zeréck op d'Bün.
Ludwig (Film)
Ludwig ass e franséisch-italieenesch-däitsche Film vum italieenesche Filmregisseur Luchino Visconti aus dem Joer 1972.
Ëm wat geet et am Film
De Film erzielt d'Liewe vum Ludwig II. vu Bayern.
Iwwer de Film
De Luchino Visconti huet a sengem Film bei näischt gespuert, sief et d'Dekoren oder d'Kostümer, de Ludwig ass e schéinen a luxuréise Film ginn.
Och geet hien op dem Ludwig seng Homosexualitéit an, déi am Film vum Helmut Käutner iwwer de Ludwig komplett iwwergaange gëtt. Dem Ludwig seng Relatioune mat dem Richard Wagner huelen e groussen Deel vum Film an.
Triviales
D'Romy Schneider spillt am Ludwig erëm eng Kéier d'Roll vun der Keeserin Elisabeth vun Éisträich, déi si schonn an den dräi Sissi-Filmer gespillt hat.
Wéi de Film am Kino erauskoum ass, war en op 180 Minutte gekierzt ginn. Spéider op der Televisioun an op DVD koum dann déi komplett Versioun vun 235 Minutten eraus.
Kartaiser
D'Kartaiser (op fr. chartreux) ass den Numm vun engem reliéisen Uerde vun der kathoulescher Kierch, dee vum hl. Bruno gegrënnt gouf, wéi hie sech 1084 mat sechs Compagnonen an de Massif de la Grande Chartreuse zeréckgezunn huet. Et handelt sech ëm en Eremitenuerden, d. h. Einsiidler déi zesummeliewen: jiddwereen huet en Haische fir sech mat engem Gaart. Déi Haisercher leie ronderëm e banneschten Haff, mam Kierfecht dran. D'Reegel vum Uerden ass ganz streng, si verbitt souzesoen all Gespréich an all Kontakt mat der Baussewelt. Déi meescht Zäit verbrengt e Kartaiser a sengem Haischen, just dräimol am Dag gesi se sech fir d'Gebiet an der Kierch a sonndes fir z'iessen, eemol an der Woch maache se och e Spadséiergank mateneen.
Et gëtt och Kartaiseruerde fir Fraen.
D'Pateren aus dem Haaptklouschter (Grande Chartreuse am franséischen Departement Isère) liwweren d'Kraider fir d'Produktioun vum Likör mam Numm Chartreuse.
Porto (Portugal)
Kultur
Zanter 1996 ass den historeschen Zentrum vu Porto op der Lëscht vun der UNESCO vun de Weltkulturierwen.
Stengegung
Stengegung fréier am Juddentum
Vereenzelt Stengegunge loosse sech bis an déi semitesch Virzäit zeréckverfollegen, a goufen do bei Verbriechen als Strof ugedreet, bei deenen eng ofschreckend Wierkung sollt erreecht ginn. Dozou huet d'Gotteslästerung (3. Moses 24,16), de Gëtzendéngscht (z. B. 5. Moses 17,5), d'Sabbatschändung (4. Moses 15, 35f.), d'Wahrsagerei (3. Moses 20,27), an den Ehebroch (Leviticus/Wajqra 20,10 gehéiert. Kennzeechent dofir ass 3. Buch Moses 24,14 ff, an deem de JHWH selwer zum Moses seet:
Doudesurteeler goufen allerdéngs am Juddentum ganz seele vollstreckt. Meeschtens gouf en Auswee gesicht fir derlaanscht ze kommen.
Stengegung am Islam
Haut gëtt et d'Stengegung nach a bestëmmten islamesch markéierte Regiounen a Länner. Der Schari'a no kann d'Stengegung fir d'Bestrofe vun engem vun de sougenannten Hadd-Delikten ausgesprach ginn, nämlech fir Geschlechtsverkéier vun zwou Persounen déi mat anere bestuet sinn oder waren. Well de Fraen nom islamesche Recht manner gegleeft gëtt wéi de Männer, ass beim weibleche Geschlecht d'Stengegung méi heefeg wéi bei Maansleit. Laut Amnesty International goufen am Iran am Joer 2003 op d'mannst zwou Persoune gestengecht. Dobäi goufen d'Affer bis un d'Knéien am Buedem agegruef, a komplett mat engem onduerchsichtegen Duch zougedeckt. D'Steng hunn net méi grouss däerfte si wéi d'Hänn, déi se geworf hunn, fir den Doud an d'Längt ze zéien. Déi bis elo lescht am Iran dokumentéiert Stengegung war no Amnesty International de 5. Juli 2007.
International ass kierzlech d'Geschicht vun der Amina Lawal opgefall, déi am Joer 2002 an Nigeria vun engem Scharia-Geriicht zur Stengegung verurteelt gouf.
Um Spaweck
ארבע מיתות בית דין
Inselstaat
En Inselstaat ass e Staat, deen aus enger oder méi Inselen oder Deeler vun Insele besteet a mat kengem Deel zum Festland vun engem Kontinent gehéiert. Inselstaaten ënnerscheede sech doduerch vun de Bannen- a Küstestaaten.
Vun de momentan 195 vun de Vereenten Natiounen unerkannte souveräne Staate vun der Welt sinn der 46, also ongeféier ee Véierel, Inselstaaten.
De flächeméisseg gréissten Inselstaat ass Indonesien, aner grouss Inselstaate si Japan, Neiséiland, Island, d'Philippinnen, Kuba, d'Vereenegt Kinnekräich a Madagaskar.
Iod
Iod (Symbol I) ass e cheemescht Element mat der Uerdnungszuel 53 am Periodesystem vun den Elementer. Seng relativ Atommass ass 126,90447.
Universitéit Lëtzebuerg
D'Aktivitéite sinn op dräi Plaze verdeelt: Lampertsbierg, Kierchbierg an, zënter September 2015, um Belval (Gemeng Esch-Uelzecht, Universitéitsquartier). Et ass geplangt, datt vun 2016 u just nach d'Master- a Promotiounsstudiegäng am Droit, souwéi d'Finanz- a Wirtschaftswëssenschaften um Campus an der Stad bleiwe sollen. D'Gebaier um Kierchbierg, sou wéi och déi zu Walfer, sollen da fir aner Zwecker benotzt ginn.
D'Universitéit Lëtzebuerg ersetzt dës Etablissementer:
Fakultéiten
Op der Universitéit Lëtzebuerg gëtt et dräi Fakultéiten:
Fuerschungszenteren
Op der Universitéit Lëtzebuerg gëtt et dräi Fuerschungszenteren:
Ramazzotti
''Opgepasst: Hei geet et ëm de Likör Ramazzotti. Fir de Sänger mam Numm Ramazzotti, kuckt wgl. Eros Ramazzotti..''
Voort
Voort ass eng Uertschaft an eng vun de fréiere Belsche Gemengen am Haspegau an der belscher Provënz Limburg.
Ramazzotti
De Ramazzotti ass e Kraiderlikör aus Italien.
Scoop-TV
scoop-TV ass en Interneportal vum Groupe de Presse Nicolas, op deem Videofilmer a Videoreportagen eroflueden a kucke kann.
Voort
Haut gehéiert Voort zur Gemeng Borgloon.
D'Schlass vu Voort war déi lescht Wunneng vum Victor de Tornaco. Op der Plaz wou d'Schlass stoung sinn haut just nach de Park a Weieren.
Scoop-TV
Op scoop-TV fënnt een Emissioune wéi Nicolas Talkshow, Ons Gemeng a Reportagen iwwer Lëtzebuerg. Scoop-TV proposéiert och e Shop iwwer vergaangen Emissiounen a Reportagen.
Ramazzotti
E besteet aus 33 verschiddene Kraider a Wuerzelen aus der ganzer Welt a gëtt ouni Faarf- an Aromastoffer hiergestallt.
Den Amaro Ramazzotti kann een als Digestif oder einfach sou genéissen, puer, mat Äis, mat Zitroun oder als Longdrink mat Orangëjus.
Zanter 2000 ass dat neist Ramazotti Gedrénks de Ramazzotti Menta, wou nach frësch Mënz dobäi kënnt, an dee speziell als Longdrink mat Kiischtejus grousse Succès huet.
Spektrallinn
Als Spektrallinne sinn am enke Sënn am Wellelängeberäich vum siichtbare Liicht (Liichtspektrum), schaarf vunenee getrennte Linne vun elektromagnéitesche Wellen déi vun engem Spektrum ausgestraalt (Emissiounslinnen) oder opgeholl ginn (Absorptiounslinnen). Spektrallinne ginn duerch Wellelängten, Linnenintensitéit a Linnebreet charakteriséiert.
Grondlagen
Eng Spektrallinn ass d'Liicht vun enger genee definéierter Frequenz, dat vun engem Atom oder Moleküll opgrond vun engem quantemechaneschen Iwwergank ofginn oder ugeholl gëtt. Si déngt dozou fir den Ënnerscheed vu verschiddenen Atomzorte festzestellen. Gebraucht gëtt dëst bei der instrumenteller Atomspektroskopie oder bei Flamefierwung.
D'Frequenz vun enger Spektrallinn gëtt duerch d'Energie vum emittéierten oder absorbéierte Photon bestëmmt, déi grad den Ënnerscheed tëscht den Energië vu quantemechaneschen Zustänn bestëmmt.
Absorptionslinne goufe fir d'éischt am Joer 1802 vum William Hyde Wollaston an 1813, unofhängeg vun him, vum Joseph von Fraunhofer am Spektrum vun der Sonn entdeckt. Déi donkel Linnen am Sonnespektrum ginn och Fraunhofer-Linne genannt.
Emissiounslinnen
Eng Emissiounslinn ergëtt sech duerch den Iwwergang vun engem héijen op een déiwen Energieniveau. Heibäi gëtt ee Photon fortgeschéckt. Dëst kann entweeder spontan geschéien (spontan Emissioun), oder, wéi beispillsweis beim Laser, duerch Liicht mat enger Frequenz déi dozou passt, ugereegt ginn (stimuléiert Emissioun). Si weist sech am Spektrum als hell Linn.
Absorptiounslinnen
Eng Absorptiounslinn ergëtt sech duerch Resonanzabsorptioun vun engem passende Photon vum Liicht dat optrëfft, wouduerch een Iwwergank vun engem niddregen an een héijen Energieniveau ageleet gëtt. Beim Réckfall an dee méi nidregen Energieniveau gi Photonen isotrop a verschidde Richtungen ausgestraalt, soudatt (wa genuch Atomer do si fir se opzehuelen)
Emissiounsprofiler
D'Liicht vun enegr Spektrallinn enthält net eng Frequenz, mä e (schmuelt) Frequenzberäich. D'Breet vun dësem Beräich nennt een Linnebreet. D'Linnebreet vun enger Emissiounslinn setzt sech aus verschiddenen Deeler zesummen:
Spektren a Quantemechanik
D'Spektrallinne waren ee vun den Effekter, déi zu der Entwécklung vun der Quantemechanik bäigedroen hunn. En Elektron deen an engem Atom gebonnen ass kéint no der klassescher Elektrodynamik elektromagnetesch Welle vu verschiddene Frequenzen ofstralen; d'Existenz vun diskrete Linne ware klassesch net erkläerbar. D'Entdeckung, datt d'Frequenze vun de Spektrallinne vum Waasserstoffatom proportionell zu engem Ausdrock vun der Form (1/n2 - 1/m2) mat ganzen Zuelen m an n sinn, féiert zum Konzept vun der Quantenzuel an huet den Niels Bohr op säin Atommodell bruecht, den éischten – haut iwwerholl - quantemechaneschen Atommodell.
Déi modern Quantemechanik kann d'Spektrallinne vun den Atomer mat héijer Genauegkeet viraussoen.
Canton d'Argenton-sur-Creuse
De Canton d'Argenton-sur-Creuse ass eng franséisch administrativ Andeelung am Arrondissement Châteauroux, am Departement Indre an der Regioun Centre.
Canton de Sauveterre-de-Béarn
De Canton de Sauveterre-de-Béarn ass eng fréier franséisch administrativ Andeelung am Arrondissement Oloron-Sainte-Marie, am Departement Pyrénées-Atlantiques an der Regioun Nei-Aquitaine.
Metaxa
De Metaxa (gr.: Μεταξά) ass e Wäibrand deen aus Griicheland kënnt.
1880 huet de Spyros Metaxas zu Piräus Wéngerten an de beschte Lage kaaft. Hien huet probéiert, verschidde Wäinzorte mateneen ze kombinéieren an no traditioneller griichescher Aart ze brennen. D'Resultat war de Metaxa.
De Metaxa gëtt a verschiddene Qualitéiten ugebueden, déi deels an der Preparatioun vun den Destillater variéieren, mä haaptsächlech duerch Lagerzäit gekennzeechent ginn. D'Zuel vun de Stäre gëtt d'Jore vun der Lagerung un:
De Metaxa drénkt ee puer oder mat Äis a wann et da muss sinn och mat wäissem Drauwejus, Waasser, Cola, Ginger Ale oder mat Limonad.
Dogger
Dogger huet zwou Bedeitungen:
328 v. Chr.
Dës Säit befaasst sech mam Joer 328 v. Chr.
Canton de Tardets-Sorholus
De Canton de Tardets-Sorholus ass eng fréier franséisch administrativ Andeelung am Arrondissement Oloron-Sainte-Marie, am Departement Pyrénées-Atlantiques an der Regioun Nei-Aquitaine.
Cachaça
De Cachaça ass e brasilianeschen Zockerrouerbranntewäin.
E gëtt am Géigesaz zum wäisse Rum direkt aus dem Jus vu gréngem Zockerrouer hiergestallt.
NGC 223
Den NGC 223 ass eng Spiralgalaxis am Cetus (Walfësch) entspriechend dem New General Catalogue of Nebulae and Clusters of Stars, engem Katalog vu galakteschen Niwwelen, Stärekéip a Galaxien.
Entdeckung
Den NGC 223 gouf de 5. Januar 1853 vum Georg Phillips Bond entdeckt; onofhängeg huet ausserdeem och den Heinrich Louis d'Arrest s'entdeckt.
Maulefskoup
De Maulefskoup ass den ieweschten Deel vum Maulef sengem Bau. Et ass e klengen Hiwwel deen aus lassenem Buedem besteet, deen de Maulef beim Gruewe vu senge Galerien, a vu sengem Leeër, no uewen transportéiert.
Maulefskéip hunn eng méi oder wéineger kreesfërmeg Basis a kënnen en Duerchmiesser bis zu 30 cm hunn a 15–18 cm héich sinn.
Iridium
Iridium (Symbol Ir) ass e cheemescht Element mat der Uerdnungszuel 77 am Periodesystem vun den Elementer. Seng relativ Atommass ass 192,217.
Wëllem I. vun Holland (1772)
De Wilhelm Friedrich Prënz vun Oranien-Nassau, gebuer de 24. August 1772 zu Den Haag, a gestuerwen den 12. Dezember 1843 zu Berlin, war (als Wilhelm VI.) Prënz vun Oranien (1795-1813), (als Wilhelm Friedrich) Fürst vu Fulda, Grof vu Corvey, Weingarten an Dortmund (1802-1806) an (als Willem I.) Souveräne Fürst vun Holland (1813-1815), éischte Kinnek vun Holland, éischte Groussherzog vu Lëtzebuerg (1815-1840) an Herzog vu Limburg (1839-1840).
Isabelle Welter
D'Isabelle Welter, gebuer den 18. Mee 1967 an der Stad Lëtzebuerg, ass eng lëtzebuergesch Molerin.
Hire Secondaire huet si vun 1979 bis 1986 am Lycée de garçons de Luxembourg um Lampertsbierg gemaach.
Vun 1989 bis 1993 war si op der Université des sciences humaines zu Stroossbuerg wou si hir Studie mat enger Maîtrise an den Arts Plastiques ofgeschloss huet.
Anders Fogh Rasmussen
Den Anders Fogh Rasmussen [], gebuer de 26. Januar 1953 zu Ginnerup, Jütland, ass en dänesche Politiker.
De Rasmussen gouf mat 25 Joer fir d'éischt an de Folketing, d'dänescht Parlament, gewielt. Vun 1987 bis 1990 war e Minister fir Steieren an der Regierung vum Poul Schlüter, vun 1990 un zousätzlech Wirtschaftsminister. 1992 huet en als Minister, wéinst "Dysfonctionementer" an der Kontabilitéit vu sengem Ministère zerécktriede missen.
Canton de Buzançais
De Canton de Buzançais ass eng franséisch administrativ Andeelung am Arrondissement Châteauroux, am Departement Indre an der Regioun Centre.
Airbus
Airbus ass eng Duechtergesellschaft vun der EADS an de gréissten europäesche Fligerhiersteller. Nieft der amerikanescher Firma Boeing gehéiert si weltwäit zu de gréisste Fligerhiersteller. Airbus, déi hire Sëtz zu Toulouse a Frankräich hunn, beschäftegt aktuell ëm 57.000 Mataarbechter a Spuenien, England, Däitschland an a Frankräich.
Grënnung
Airbus gouf en 18. Dezember 1970 mat der Fusioun vun der franséischer Firma Aérospatiale an der Firma Deutsche Airbus gegrënnt. Nodeem déi däitsch Fligerhiersteller MBB (Fusioun tëscht Messerschmitt, Bölkow an HFB), Dornier an Fokker-Vereinigte Flugtechnische Werke (Fokker-VFW) agesinn hunn datt si eleng net géint Boeing a McDonnell Douglas kéinten ukommen, hu si sech zu engem Konsortium, der Deutsche Airbus, zesumme geschloss. A Frankräich hunn d'Fligerhiersteller Sud-Aviation, Nord-Aviation a SEREB zu Aérospatiale fusionéiert. 1971 koum déi spuenesch Firma CASA an 1979 d'British Aerospace derbäi.
Jamboree
Jamboree ass den Numm vun Treffe vu Scouten, national oder international, déi dacks an Zelter schlofen. Och zu Lëtzebuerg sinn dacks dëser Jamboreen.
Meeschtens bezeechent een awer bei de Scouten als Jamboree déi mei grouss, international World Scout Jamboree
1977
D'Joer 1977 huet op engem Samschdeg ugefaangen.
Lëscht vun den Inselstaaten
* D'Republik China war keen Inselstaat, wéi se 1912 gegrënnt gouf. Nom Chineesesche Biergerkrich kontrolléiert d'Republik China allerdéngs nëmmen nach d'Inselen Taiwan, Penghu, Kinmen, Matsu a verschidden aner Inselen am Südchineesesche Mier. Festlandchina gëtt zanter 1949 vun der Volleksrepublik China kontrolléiert. Dowéinst ass d'Republik China en De-facto-Inselstaat.
Kuckt och
Liste der Inselstaaten
Flächemooss
Eng Flächemooss, och Flächeneenheet oder Flächemoosseenheet genannt, ass eng Moosseenheet fir Bezeechnung vun der Gréisst enger Fläch.
Ënner enger Flächemooss versteet een eng Eenheet fir d'Miesse vun enger Fläch an zwou Dimensiounen (z. B. der Uewerfläch vun engem Kierper).
No dem internationalen System sinn d'Flächemoosse vum Meter a sengen Deeler ofgeleet. D'Grondeenheet ass de Quadratmeter:
Well bei der Berechnung vun enger Fläch ëmmer zwou Längtemoosse mateneen multiplizéiert ginn, handelt et sech bei Flächeneenheeten ëm Längteneenheeten zum Quadrat (héich zwee). D'selwecht ergëtt sech bei enger Verzéngfachung vu béide Längteneenheeten eng Verhonnertfachung vun der Fläch. Dofir ass d'Ëmrechnungszuel vum Meter zu den nächste méi klenge Flächemoossen honnert.
Zum Beispill: Quadratkilometer, Quadratdezimeter, Quadratzentimeter, Quadratmillimeter etc.
Weider Flächemoosse sinn: Barn, Square inch, Square mile, Acre, Ar, Muergen, Hektar, Dageswierk, Dunam, Rai, Stremma.
Schlënner
D'Schlënner, op däitsch Schlinder, ass eng lëtzebuergesch Baach am südlechen Deel vum Éislek, an de Gemenge Parc Housen a Buerschent.
Beschreiwung vum Laf
Si huet hir Quell nordëstlech vun Holztem um Flouer Veianerwee, op enger Héicht vu ronn 490 Meter. Si leeft vun do aus no Süden laanscht oder duerch Holztem, Houschent, Iewescht Schlënner a fléisst op der Kräizung vum CR320 mat der bei Ënnerschlënner op enger Héicht vun 230 Meter an d'Sauer.
Se huet bis zur Fusioun zur Gemeng Parc Housen d'Gemengegrenz tëscht de fréiere Gemenge Konstem an Houschent gemaach, a mécht d'Grenz haut nach vun der Ieweschter Schlënner un tëscht de Gemenge Buerschent a Parc Housen.
Gréisser Niewebaache sinn d'Kirebur, d'Lëtschbaach an d'Maarkebaach.
Toponymie
Et gouf versicht, den Numm Schlënner (Schlinder) aus dem Mëttelhéichdäitschen ze deiten, an deem "slinden", schlingen, eng duebel Bedeitung hat. Engersäits war et den Numm fir den Ufank vun der Halsstrass, anerersäits war domat eng enk, ofgrondaarteg Ëffnung, eng Schlucht gemengt. An engem Dokument vun 1349 kann een uf der Slunderin fannen als Bezeechnung fir Ënner- an Iewescht Schlënner.
Tequila
Tequila ass e mexikaneschen Agavebrand. En däerf nëmmen aus dem Bundesstaat Jalisco an aus der bloer Maguey-Agave hiergestallt ginn.
Bis se gepléckt ka ginn, verginn 10 Joer an et gëtt just d'Häerzstéck gebraucht. Dëst gëtt zerstéckelt an dann ausgepresst. Duerno gëtt de Jus mat Hief a Gärfässer vergäert an dann zweemol ofdestilléiert.
Tequila gëtt et an zwou Zorten: als kloren Alkohol oder an Holzfässer gelagert, als Gold-Variant.
Edmond Halley
Den Edmond Halley, gebuer den 8. November 1656 zu Haggerston bei London, a gestuerwen de 14. Januar 1742 zu Greenwich, war en engleschen Astronom a Mathematiker.
Den Halley, Jong vun engem Seefefabrikant, huet zu Oxford Mathematik an Astronomie studéiert. Scho mat 21 Joer huet hien eng Method verëffentlecht, mat där een d'Perihel an d'Aphel souwéi d'Exzentrizitéite vun de Planéite bestëmme kann. Hien ass 1677 op d'Insel St. Helena gereest fir do Stäre vum südlechen Himmel ze bestëmmen. D'Royal Society huet hien domat chargéiert, de wëssenschaftlëche Sträit zu Danzeg tëscht dem Robert Hooke an dem Johannes Hevelius bäizeleeën. Duerch seng Berechnungen huet hie 1677 drop higewisen, wéi wichteg den Transit vun der Venus bei der Bestëmmung vun der Sonneparallax ass.
1680 an 1681 ass den Halley a Frankräich an an Italie gereest, an huet eng wëssenschaftlech Zesummenaarbecht tëscht den Observatoirë vu Greenwich a vu Paräis proposéiert.
Tëscht 1698 a 1700 ass hien zweemol an Nordamerika gefuer, fir d'Richtung vun der Magnéitnol op verschiddene Plazen op der Äerduewerfläch ze bestëmmen. Als Resultat vun dëse Reese konnt hie 1701 déi éischt grouss Kaart mat magnéitescher Deklinatioun verëffentlechen.
Well sech d'Virausso bestätegt huet, gouf dee Koméit zanterhier Koméit vum Halley genannt.
Nodeem 1719 de kinneklechen Astronom John Flamsteed gestuerwe war, gouf nach am selwechte Joer den Halley zu sengem Nofollger zu Greenwich genannt. Als Astronom zu Greenwich huet hien d'Stäreverzeechnes vum Ptolemäus verbessert, an an der Geographiae veteris scriptores graeci minores verëffentlecht.
Am Alter vu 86 Joer ass den Edmond Halley de 14. Januar 1742 zu Greenwich gestuerwen.
Nieft senge Berechnunge vu Koméitebunnen, wéi z. B. vum 1P/Halley huet den Halley och den Äerdmagnetismus an de Monsun erfuerscht. Hien huet och d'Eegebeweegung vu Stären entdeckt. Hien huet d'Daucherklack verbessert, an en huet sech mat der Erfindung vum Spigeloktant verdéngt gemaach. De Spigeloktant ass en Instrument an der Navigatioun, fir astronomesch Observatiounen um Mier ze maachen.
Lëscht vun de Kinneke vun Nubien
Dës Lëscht vun de Kinneke vun Nubien ass en Deel vun de Referenztabellen. Daten déi feelen, sinn op déi schlecht Quellelag zum Theema Nubien zeréckzeféieren.
Edmond Halley
Zu Liefzäiten ass hien en "ongleewege Mathematiker" genannt ginn.